Georg Iltal

Georg Edgar Iltal (26. september 1917 Tartu – 25. jaanuar 2009 Toronto) oli Eesti ja Saksa sõjaväelane ning pedagoog Kanadas.

Elukäik 
Ta lõpetas aastal 1936 Hugo Treffneri Gümnaasiumi. Seejärel teenis aastatel 1937–1938 sõjakooli suurtükiklassis aspirandina, aastal 1939 ülendati lipnikuks. Aastatel 1938-1940 õppis ta Tartu Ülikooli õigusteaduskonnas (ei lõpetanud), tegutsedes samaaegselt Kaitseliidu tegevteenistuses Tartu maleva instruktorina. Oli Tartus Noorte Kotkaste noortejuht ja 1940. aastal ka noorteinstruktor. Akadeemiliselt kuulus Korporatsiooni Fraternitas Liviensis ridadesse.

Teises maailmasõjas astus Eesti Leegioni ja lõpetas Bad Tölzi junkrukooli. 20. eesti diviisis oli ta Paul Venti käsundusohvitser, hiljem suurtükiväegrupi 1. patarei vaatleja, seejärel suurtükiväegrupi ülema Sturmbannführer Aleksander Sobolevi käsundusohvitser. Aastatel 1944–1945 oli 20. eesti diviisi suurtükiväerügemendi 1. grupi 1. patarei ülem, Obersturmführer. 19. veebruaril 1945 sai raskelt haavata. Sõja lõpus oli Schwerinis, seejärel oli DP-laagris läänetsoonis.

Aastal 1947 asus ta Inglismaale, kust siirdus aastal 1951 Kanadasse.

Tunnustus
 2002 Kotkaristi IV klassi teenetemärk

Viited

Välislingid 
 Album Academicum Universitatis Tartuensis 1918-1944
 Georg Iltal Eesti ohvitseride andmekogus
 Georg Iltal — 85
 http://isik.tlulib.ee/index.php?id=1442

Eesti sõjaväelased Saksa sõjaväes Teises maailmasõjas
Kaitseliidu Tartu maleva liikmed
Noorte Kotkaste liikmed
Korporatsioon Fraternitas Liviensise liikmed
Hugo Treffneri Gümnaasiumi vilistlased
Eestlased Kanadas
Kotkaristi IV klassi teenetemärgi kavalerid
Sündinud 1917
Surnud 2009